Κρανιώτης+Παναγιώτης,+Χωριανόπουλος+Μανώλης,+Καφρίτσας+Κώστας

=__Τίτλος: Ηλεκτρονικό Ταχυδρομείο__=

=Δημιουργοί:=

Χωριανόπουλος Μανώλης .....Α.Μ.: 1115200600254 Κρανιώτης Παναγιώτης .........Α.Μ.: 1115200600241 Καφρίτσας Κωνσταντίνος ......Α.Μ.: 1115200600255

=Περιγραφή:=

Σ'αυτό το σχέδιο μαθήματος θα ασχοληθούμε με την ανάλυση των εννοιών του ηλεκτρονικού ταχυδρομείου, όπως είναι η αποστολή και λήψη μηνυμάτων.Στα πλαίσια της διδασκαλίας θα χρησιμοποιήσουμε τρία εργαλεία WEB 2.0 για την διευκόλυνση της παράδοσης του μαθήματος.Στη συνέχεια οι μαθητές θα εξασκηθούν πρακτικά πάνω σε τρία φύλλα εργασίας τα οποία δημιουργήθηκαν μέσω των μαθησιακών αντικειμένων του WEB 2.0.Τέλος, οι μαθητές θα αυτοαξιολογηθούν μέσω ερωτήσεων που περιλαμβάνονται στο φύλλο αξιολόγησης.Το μάθημα θα διαρκέσει μία διδακτική ώρα.

=Ανάγκες που καλύπτει και προαπαιτούμενες γνώσεις:=

Οι ανάγκες των μαθητών οι οποίες προσδοκούμε να έχουμε καλύψει μετά το τέλος της διδακτικής ώρας είναι οι εξής:
 * Οι μαθητές να κατανοήσουν την χρησιμότητα της υπηρεσίας του ηλεκτρονικού ταχυδρομείου.
 * Να κατανοήσουν τον τρόπο λειτουργίας της υπηρεσίας του ηλεκτρονικού ταχυδρομείου.
 * Να κατανοήσουν τις βασικές έννοιες που σχετίζονται με το ηλεκτρονικό ταχυδρομείο.
 * Να εξοικειωθούν με τον τρόπο χρήσης του ηλεκτρονικού ταχυδρομείου.
 * Να είναι σε θέση να αξιοποιούν όλες τις δυνατότητες που παρέχει η υπηρεσία του ηλεκτρονικού ταχυδρομείου.

Οι γνώσεις που προαπαιτούνται για την πλήρη και σωστή κατανόηση της έννοιας του ηλεκτρονικού ταχυδρομείου είναι οι παρακάτω:
 * Οι μαθητές πρέπει να εξοικειωμένοι με την χρήση του ηλεκτρονικού υπολογιστή.
 * Να ξέρουν να χρησιμοποιούν τον φυλλομετρητή (browser).

=Σκοποί και στόχοι του σχεδίου μαθήματος:=

Στόχος είναι η πλήρης κατανόηση των δυνατοτήτων του ηλεκτρονικού ταχυδρομείου ανεξάρτητα από το πρόγραμμα που ενδέχεται να χρησιμοποιηθεί.Οι ιδιαίτερες λεπτομέρειες θα πρέπει να αναζητηθούν στο αντίστοιχο εγχειρίδιο χρήσης (manual) του κάθε προγράμματος ηλεκτρονικού ταχυδρομείου.Είναι λογικό προγράμματα που αναπτύχθηκαν από διαφορετικές εταιρίες ή προγράμματα που αναπτύχθηκαν από την ίδια εταιρία αλλά σε διαφορετικό χρόνο, να διαφοροποιούνται.Ωστόσο οι βασικές λειτουργίες τους παραμένουν ίδιες.

=Μάθημα που αντιστοιχεί στο αναλυτικό πρόγραμμα:=

Το σχέδιο μαθήματος αφορά στο μάθημα Α τάξης Τ.Ε.Ε. Βασικές υπηρεσίες του διαδικτύου του Α κύκλου και συγκεκριμένα στο κεφάλαιο 4 "Ηλεκτρονικό ταχυδρομείο".

=Αναλυτική περιγραφή του σχεδίου μαθήματος:=

Το μάθημα είναι προγραμματισμένο να διαρκέσει μία διδακτική ώρα.Θεωρούμε ότι η μία ώρα είναι αρκετή καθώς οι έννοιες που πρέπει να εμπεδωθούν από τους μαθητές δεν είναι ιδιαίτερα δυσνόητες.Οι βασικές έννοιες που θα αναλυθούν στα πλαίσια του μαθήματος είναι οι εξής:
 * Εγκατάσταση λογισμικού.
 * Αποστολή και λήψη μηνύματος.
 * Διεύθυνση ηλεκτρονικού ταχυδρομείου.
 * Διαχείριση μηνυμάτων.
 * Λίστα αλληλογραφίας.
 * Βιβλίο διευθύνσεων.
 * Χρήση ψευδωνύμου.
 * Οθόνες καλαίσθητων μηνυμάτων.
 * Κρυπτογράφηση μηνυμάτων - ψηφιακές υπογραφές.

Στάδια σχεδίου μαθήματος: Στην αρχή του μαθήματος σκοπός μας είναι να δημιουργηθεί ένα ευχάριστο κλίμα και οι μαθητές να εξοικειωθούν με την έννοια του ηλεκτρονικού ταχυδρομείου καλλιεργώντας τους καλή διάθεση και ενθουσιασμό. Για αυτόν τον λόγο ξεκινάμε με την παρουσίαση λέξεων - κλειδιά σε γράφημα Tagxedo. Έπειτα θα προβάλλουμε ένα βίντεο με θέμα την αποστολή και λήψη μηνυμάτων στο ηλεκτρονικό ταχυδρομείο μέσω του [|OPEN VIDEO]. Τέλος, θα γίνει μία παρουσίαση σχετικά με το ηλεκτρονικό ταχυδρομείο μέσω του [|Slide Share]. Στο μεγαλύτερο μέρος της διδακτικής ώρας θα επικεντρωθούμε στην χρήση του ηλεκτρονικού ταχυδρομείου.Οι υπόλοιπες έννοιες θα αναφερθούν επιγραμματικά με απώτερο σκοπό την πλήρη κατανόηση του κεντρικού θέματος του μαθήματος που είναι το ηλεκτρονικό ταχυδρομείο. Στη συνέχεια οι μαθητές θα εξασκηθούν πρακτικά πάνω σε τρία φύλλα εργασίας.Τέλος, οι μαθητές θα αυτοαξιολογηθούν μέσω ερωτήσεων που περιλαμβάνονται στο φύλλο αξιολόγησης.

Χρήσιμα links σε ιστοσελίδες: [|Wikipedia] [|Wlearn-email]

=**Μαθησιακά αντικείμενα που χρησιμοποιήθηκαν:**=

Στο φύλλο εργασίας χρησιμοποιήσαμε τα παρακάτω μαθησιακά αντικείμενα:
 * **TAGXEDO,** το οποίο μετατρέπει λέξεις κλειδιά σε γράφημα. Link: []
 * **OPEN VIDEO,** το οποίο περιέχει βίντεο διαθέσιμα για εκπαιδευτική χρήση. Link: []
 * **Slide Share,** με το οποίο μπορεί κανείς να ανεβάσει στο διαδίκτυο παρουσιάσεις. Link: []
 * **Kubbu,** με το οποίο μπορεί κανείς να δημιουργήσει διαφόρων τύπων quiz. Link: []

=**Φύλλα εργασίας:**=

Στα πλαίσια του μαθήματος θα μοιραστούν στους μαθητές τρία φύλλα εργασίας με σκοπό την πρακτική εξάσκηση πάνω στις έννοιες οι οποίες διδάχτηκαν στο θεωρητικό κομμάτι της διδασκαλίας. Τα φύλλα εργασίας πάνω στα οποία θα εξασκηθούν οι μαθητές είναι τα παρακάτω:
 * [|Σταυρόλεξο]
 * [|Αντιστοίχιση]
 * [|Ερωτήσεις πολλαπλής επιλογής]

Στο πρώτο φύλλο εργασίας οι μαθητές καλούνται να λύσουν ένα κλασικό σταυρόλεξο του οποίου οι λέξεις κλειδιά σχετίζονται με το μάθημα. Στο δεύτερο φύλλο εργασίας οι μαθητές έχουν τη δυνατότητα να επιλέξουν ανάμεσα σε τριών ειδών εφαρμογές, στις οποίες πρέπει να αντιστοιχίσουν τα στοιχεία της μίας στήλης με αυτά της άλλης. Στο τρίτο φύλλο εργασίας οι μαθητές πρέπει να απαντήσουν σωστά σε πέντε ερωτήσεις πολλαπλής επιλογής.

=Φύλλο αξιολόγησης:=

Μετά το τέλος της διδασκαλίας καθώς και της πρακτικής εξάσκησης των μαθητών πάνω στα φύλλα εργασίας, οι μαθητές καλούνται να συμπληρώσουν ένα φύλλο αξιολόγησης, μέσω του οποίου οι ίδιοι θα αξιολογήσουν τους εαυτούς τους και θα δουν σε τι βαθμό εχουν κατανοήσει τις έννοιες οι οποίες αναλύθηκαν στα πλαίσια του μαθήματος. Το φύλλο που θα χρησιμοποιηθεί για την αξιολόγηση των μαθητών είναι το εξής: [|Αξιολόγηση] Στο φύλλο αξιολόγησης υπάρχουν ερωτήσεις Σωστού/Λάθους, πολλαπλής επιλογής και συμπλήρωσης κενών.

=Συμπεράσματα - Προτάσεις:=

Σε γενικές γραμμές η επαφή με το wikispaces ήταν ικανοποιητική. Προσφέρει αρκετές λειτουργίες που βοηθούν στην οργάνωση και την διδασκαλία ενός μαθήματος. Σ'αυτό συμβάλλουν και τα μαθησιακά αντικείμενα WEB 2.0 που προσφέρουν μια ποικιλία από εφαρμογές. Παρ' όλα αυτά, θα χωρούσαν κάποιες βελτιώσεις πάνω στην επεξεργασία κειμένου, καθώς συναντήσαμε μερικές δυσκολίες κατά την συγγραφή του σχεδίου μαθήματος. Τέλος, θα μπορούσε να γίνει μία επέκταση των εργαλείων και να προστεθούν νέες εφαρμογές, έτσι ώστε να καλυφθούν όλα τα πιθανά μαθησιακά αντικείμενα.

=**Βιβλιογραφία:**=


 * Δίκτυα Επικοινωνιών Ένα Πρώτο Μάθημα, δεύτερη έκδοση (2003), Jean Walrand
 * []
 * []
 * []

=Αξιολογήθηκαν οι εξής εργασίες:=

Κρανιώτης Παναγιώτης - A.M.: 1115200600241

 * Ο Επεξεργαστής Μπάκας Ιωάννης - Σούκουλης Κωνσταντίνος
 * Κάρτες Γραφικών http://plhrofekp2011.wikispaces.com/maris_mpouzianis >

Χωριανόπουλος Μανώλης - Α.Μ.: 1115200600254
>
 * Οργάνωση αρχείων Μπούρης - Ψαρράς
 * Ο Επεξεργαστής Μπάκας Ιωάννης - Σούκουλης Κωνσταντίνος

Καφρίτσας Κωνσταντίνος - Α.Μ. 1115200600255

 * Γλώσσα HTML http://plhrofekp2011.wikispaces.com/Galanou_Chronis
 * http://plhrofekp2011.wikispaces.com/algebra_Boole_logikes_pules - Ηλίας Ζηνόβιος- Ισίδωρος Τζιώτης- Μιχαήλ Τσίγκος

= Η εργασία μπορεί να αξιολογηθεί. =

=Αξιολόγηση Σχεδίου μαθήματος και Μαθησιακού Αντικειμένου =

=include component="comments" page="Κρανιώτης Παναγιώτης, Χωριανόπουλος Μανώλης, Καφρίτσας Κώστας" limit="10"=